|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **JEDINSTVENI UPRAVNI ODJEL** |
| KLASA: 007-01/20-01/01 |
| URBROJ: 2142-02-03/8-20-3 |
| Punat, 29. prosinca 2020. godine |

 Na temelju članka 6. stavka 1. točke 4. Pravilnika o financiranju programa, projekata i javnih potreba sredstvima proračuna Općine Punat, („Službene novine Primorsko-goranske županije“ broj 1/16) - u daljnjem tekstu: Pravilnik, Jedinstveni upravni odjel Općine Punat raspisuje

**JAVNI NATJEČAJ ZA FINANCIRANJE PROGRAMA I PROJEKATA**

**OD INTERESA ZA OPĆE DOBRO KOJE PROVODE UDRUGE**

1. **PREDMET NATJEČAJA**

Općina Punatpoziva udruge da se prijave za financijsku podršku programima i projektima od interesa za opće dobro. Sve odredbe ovog javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva te ostale pravne osobe, kada su one u skladu s uvjetima javnog natječaja za sufinanciranje programa i projekata prihvatljivi prijavitelji odnosno partneri.

Udruge sukladno ovom Natječaju mogu prijaviti projekt/program za sljedeća prioritetna područja:

* **Prioritetno područje 1 – Programi javnih potreba u kulturi**

Javne potrebe u kulturi jesu kulturno-umjetnički amaterizam, glazbena i kazališna djelatnost, zaštita kulturne baštine i tradicijskih običaja, likovna i kreativna djelatnost, Internetski portal otoka Krka te druge manifestacije udruga koje su od interesa za Općinu Punat.

* **Prioritetno područje 2 – Programi javnih potreba u sportu**

Prioritetno područje se odnosi na (su)financiranje javnih potreba u sportu koje su od važnosti za Općinu Punat, razne aktivnosti, turniri, regate, natjecanja i sl., koje klubovi i udruge ne mogu financirati kroz redovno financiranje, kao i (su)financiranje općinskih, županijskih, državnih i međunarodnih sportskih susreta od osobitog interesa za Općinu Punat.

* **Prioritetno područje 3 – Programi razvoja civilnog društva**

Prioritetno područje uključuje projekte i aktivnosti udruga čiji programi promiču očuvanje stečevina i zaštitu digniteta Domovinskog rata i Drugog svjetskog rata, programe edukacije, osnaživanja i potpore ranjivih skupina (starije osobe, invalidi, ovisnici, itd.), eko projekte, djelovanje u očuvanju prirode i okoline, projekte i aktivnosti udruga kojima se želi osnažiti zaštita potrošača i zaštita životinja na području Općine Punat te programe za mlade i njihovo slobodno vrijeme.

Najmanjiiznos financijskih sredstava koji se može prijaviti i ugovoriti po pojedinom projektu iznosi 1.000,00 kuna, a najveći iznosi 120.000,00 kuna neovisno o broju prijavljenih programa ili projekata.

1. **OPĆI UVJETI ZA PODNOŠENJE PRIJAVA**

Pravo na podnošenje prijave imaju udruge koje udovoljavaju sljedećim mjerilima:

1. upisana je u odgovarajući matični registar (registar udruga ili drugi odgovarajući registar),
2. upisana je u Registar neprofitnih organizacija,
3. koja je programski usmjerena na rad u navedenim prioritetnim područjima,
4. uredno plaće poreze, doprinose i druga javna davanja prema državnom proračunu i proračunu Općine Punat,
5. koja je uredno ispunila obveze iz prethodno sklopljenih ugovora o financiranju iz Proračuna Općine Punat i drugih izvora,
6. protiv udruge, odnosno osobe ovlaštene za zastupanje udruge ne vodi se kazneni postupak, nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15),
7. vodi transparentno financijsko poslovanje.

Uputama za prijavitelje koje su sastavni dio ovog Natječaja detaljno je opisano:

* pravo ostvarivanja prednosti u financiranju programa ili projekata,
* prihvatljivi i neprihvatljivi prijavitelji na Javni natječaj,
* postupak zaprimanja, otvaranja i pregleda dostavljenih prijava,
* procjena prijava, dostava dodatne dokumentacije, ugovaranje,
* donošenje odluke o dodjeli sredstava, podnošenje prigovora i dr.
1. **SADRŽAJ PRIJAVE**

 Prijava projekata/programa dostavlja se **ISKLJUČIVO** na obrascima koji su zajedno s Uputama za prijavitelje, dostupni na službenoj web stranici Općine Punat: [www.punat.hr](http://www.punat.hr).

 Prijava mora sadržavati potrebne informacije i dokaze da udruga ispunjava osnovne kriterije za dodjelu financijskih sredstava, odnosno popunjene, potpisane i ovjerene obrasce:

* Obrazac 1 - Obrazac opisa programa ili projekta,
* Obrazac 2 - Obrazac proračuna programa/projekta,
* Obrazac 3 - Izjava o ispunjavanju ugovornih obveza preuzetih temeljem prijašnjih ugovora o dodjeli bespovratnih sredstava,
* Obrazac 4 - Izjava o nepostojanju dvostrukog financiranja,
* Obrazac 5 - Izjava o partnerstvu (ako je primjenjivo).

**Svi obrasci moraju biti potpisani od osobe ovlaštene za zastupanje i ovjereni pečatom udruge.**

**Ukoliko jedna udruga prijavljuje više programa ili projekata, za svaki od njih mora dostaviti zasebne obrasce.**

Prijavitelji čije prijave temeljem postupka procjene prijave uđu na Privremenu listu odabranih projekata/programa za dodjelu sredstava, na zahtjev Povjerenstva za ocjenjivanje obvezni su dostaviti:

1. Potvrdu Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, a u slučaju da postoji javni dug, on mora biti podmiren prije samog potpisivanja Ugovora. Potvrda mora biti u izvorniku, ne starija od 3 mjeseca od dana objave natječaja,
2. Uvjerenje nadležnog suda, ne starije od 6 mjeseci, da se protiv osoba ovlaštenih za zastupanje i voditelja programa/projekta ne vodi kazneni postupak,
3. Izmijenjeni Obrazac 2 - Obrazac proračuna programa/projekta za one programe/projekte za koje Općina zatraži reviziju, kao i za one kojima se odobri niži iznos financijskih sredstava od traženih.

**Ukoliko prijavitelj ne dostavi traženu dokumentaciju u roku od 8 dana od dana primitka obavijesti, njegova prijava odbacit će se kao nevažeća.**

1. **ROKOVI I NAČIN DOSTAVE**

Rok za podnošenje prijedloga projekata i programa je **od 29. prosinca 2020. godine do 1. veljače** **2021. godine do 15:00 sati.**

Prijave koje pristignu dana 1. veljače 2021. godine nakon 15.00 sati (bez obzira na način dostave) smatraju se zakašnjelima.

Prijave podnesene izvan natječajnog roka, neće biti uzete u razmatranje i vratit će se podnositelju.

Prijava se podnosi u zatvorenoj omotnici neposredno na urudžbeni zapisnik u pisarnicu Općine Punat ili preporučenom pošiljkom na adresu:

**OPĆINA PUNAT**

**NOVI PUT 2**

**51521 PUNAT**

s naznakom

**„NE OTVARAJ**

***Javni natječaj za financiranje programa i projekata***

***od interesa za opće dobro koje provode udruge“***

Zainteresirani podnositelji dodatne informacije mogu dobiti kod službenice Lane Orlić na broj telefona 855-600, svakim radnim danom od 7:00 – 15:00 sati ili putem e-maila: lana.orlic@punat.hr.

Svi prijavitelji dužni su pročitati Upute za prijavitelje te postaviti pitanje isključivo ukoliko ono u Uputama za prijavitelje nije dovoljno jasno objašnjeno.

Cjeloviti tekst javnog natječaja s obrascima za prijavu objavljen je na internetskoj stranici Općine Punat [www.punat.hr](http://www.punat.hr).

 PROČELNICA

 Ivana Svetec, dipl.iur., v.r.